“เงินบาท” เปิดแข็งค่า 36.88 บ. หลังดอลล์อ่อน – รอผลประชุมเฟด
“เงินบาท” เปิด 36.88 บ./ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.99 บ./ดอลลาร์ หลังดอลลาร์ย่อตัวลง โดยตลาดรอดูผลประชุมเฟดกลางสัปดาห์ รวมถึงรอฟังถ้อยแถลงของประธานเฟดที่จะส่งสัญญาณของทิศทางดอกเบี้ยในอนาคต
“เงินบาท” เปิด 36.88 บ./ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.99 บ./ดอลลาร์ หลังดอลลาร์ย่อตัวลง โดยตลาดรอดูผลประชุมเฟดกลางสัปดาห์ รวมถึงรอฟังถ้อยแถลงของประธานเฟดที่จะส่งสัญญาณของทิศทางดอกเบี้ยในอนาคต
20 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.88 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 36.99 บาท/ดอลลาร์ หลังดอลลาร์ย่อตัวลงเมื่อเทียบกับยูโร โดยตลาดรอดูผลประชุมธนาคารกลางสหรัฐฯ (เฟด) ในช่วงกลางสัปดาห์ รวมถึงรอฟังถ้อยแถลงของประธานเฟดที่จะส่งสัญญาณของทิศทางดอกเบี้ยในอนาคต ทั้งนี้ตลาดเชื่อว่าการประชุมเฟดรอบนี้จะปรับขึ้นดอกเบี้ยอย่างแน่นอน แต่ยังไม่มั่นใจว่าจะปรับขึ้นมากเพียงใด
“บาทแข็งค่าจากเย็นวานนี้หลังดอลลาร์ย่อตัวลง ตลาดเพิ่มความระมัดระวังในการลงทุนเพื่อรอดูผลประชุมเฟดและคำแถลงของประธานเฟดเกี่ยวกับทิศทางดอกเบี้ยในอนาคตก่อน” นักบริหารเงิน กล่าว
ทั้งนี้ นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.80 – 36.95 บาท/ดอลลาร์